[{"text_idx": "#000003", "text": "Uuring: u\u0308lio\u0303pilase-o\u0303ppejo\u0303u suhe on u\u0308ha enam kliendisuhte moodi"}, {"text_idx": "#000004", "text": "Tartu u\u0308likooli majandusteaduskonnas valmis u\u0308lio\u0303pilaste ja o\u0303ppejo\u0303udude rolle ka\u0308sitlev uurimus, kust selgus, et u\u0308lio\u0303pilased ootavad o\u0303ppejo\u0303ududelt enam inspireeriva liidri ka\u0308itumist, samal ajal kui o\u0303ppejo\u0303ud na\u0308evad oma rollis olulisena erialast ekspertiisi ja pu\u0308hendumust."}, {"text_idx": "#000005", "text": "U\u0308ha enam na\u0308hakse o\u0303ppejo\u0303u-u\u0308lio\u0303pilase suhet kollegiaalse suhte asemel kliendisuhtena."}, {"text_idx": "#000006", "text": "Uuringu u\u0308he la\u0308biviija, Tartu u\u0308likooli juhtimise professori Maaja Vadi so\u0303nul on u\u0308lio\u0303pilase ja o\u0303ppejo\u0303u rollid teinud la\u0308bi suuri muutusi ning see to\u0303statab ku\u0308simuse: kas osapoolte ettekujutus oodatavast ka\u0308itumisest on koosko\u0303las?"}, {"text_idx": "#000007", "text": "\"See teema on aktuaalne u\u0308lio\u0303pilaste ja o\u0303ppejo\u0303udude koosto\u0308o\u0308 seisukohalt, kuid samava\u0308a\u0308rselt ta\u0308htis ko\u0303rgkoolide juhtidele ning lapsevanematele, kes toetavad noori nende haridusteel,\" so\u0303nas ta."}, {"text_idx": "#000008", "text": "Uuringust selgub, et kui ko\u0303rvutada u\u0308lio\u0303pilaste endi ettekujutus va\u0308ga heast u\u0308lio\u0303pilasest hea u\u0308lio\u0303pilasega, siis esimene eristub just aktiivsuse ja o\u0303pingutele pu\u0308hendumise poolest. O\u0303ppejo\u0303udude arvates seisneb va\u0308ga hea ja hea o\u0303ppejo\u0303u vahe eelko\u0303ige hoiakutes ja isiksuseomadustes ning va\u0308hemal ma\u0308a\u0308ral oskustes ja teadmistes."}, {"text_idx": "#000009", "text": "Rolliootustega seotud erinevustena saab va\u0308lja tuua, et u\u0308lio\u0303pilased ootavad o\u0303ppejo\u0303ududelt enam inspireeriva liidri ka\u0308itumist; samal ajal, kui o\u0303ppejo\u0303ud omistavad neile tunnustele va\u0308hem ta\u0308htsust ning peavad u\u0308lio\u0303pilaste motivatsiooni allikateks pigem o\u0303ppejo\u0303u erialast ekspertiisi ja pu\u0308hendumust."}, {"text_idx": "#000010", "text": "O\u0303ppejo\u0303udude poolt u\u0308lio\u0303pilastele esitatud rolliootustes on va\u0308ga suur osakaal korralikkusel ja kohusetundlikkusel. \"Ka on huvipakkuv tulemus, mille ja\u0308rgi nii u\u0308lio\u0303pilaste ootused kui ka o\u0303ppejo\u0303udude kujutlus sellest, et u\u0308lio\u0303pilasi tuleks kaasata ning tunnustada partnerina, on ku\u0308llaltki napp,\" so\u0303nas Vadi."}, {"text_idx": "#000011", "text": "\"Siit tuleb va\u0308lja, et kollegiaalsest seost ei peeta esmaseks rollisuhte aluseks. Mitmel juhul tuuakse va\u0308lja, et pigem na\u0308evad nii u\u0308lio\u0303pilased kui ka o\u0303ppejo\u0303ud o\u0303ppejo\u0303u-u\u0308lio\u0303pilase suhet kliendisuhtena.\""}, {"text_idx": "#000012", "text": "Turumajanduslike printsiipide rakendamine hariduses on ilmselt loonud soodsa pinnase kliendikesksuse domineerimiseks, kuid kliendirahulolu printsiipide u\u0308ks-u\u0308hene u\u0308lekanne o\u0303ppejo\u0303u ja u\u0308lio\u0303pilase rollisuhetesse vo\u0303ib kaasa tuua mitmesuguseid probleeme, sh koosko\u0303lalisus haridusele seatud sisuliste no\u0303udmistega."}, {"text_idx": "#000013", "text": "Uuringu tulemused viitavad, et kliendisuhte ning kollegiaalse suhte sisu teadvustamisele tuleks vastastikuste rollide ta\u0308psustamise seisukohalt ta\u0308helepanu po\u0308o\u0308rata."}, {"text_idx": "#000014", "text": "\"Mo\u0303lema rollikujutluste kaasajastamise vaatenurgast vo\u0303ib arenguu\u0308lesandeks pidada eetika ja rahvusvaheliste kogemustega seonduva ta\u0308htsustamist, sest kahjuks nii u\u0308lio\u0303pilaste kui ka o\u0303ppejo\u0303udude rollikujutluses on need teemad alaesindatud,\" to\u0303des Vadi."}, {"text_idx": "#000034", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000038", "text": "Klassikaraadio salvestas Noe\u0308pi muusikatunni Metsku\u0308la Algkoolis"}]